stanford-oval/wikipedia huggingface dataset:
การ์ลิโต
แชมป์และรางวัล > นัดที่มีสิ่งเดิมพัน

| สิ่งที่เดิมพัน | ผู้ชนะ | ผู้แพ้ | สถานที่ | วันที่ | หมายเหตุ |
| --- | --- | --- | --- | --- | --- |
| Carly Colón and Ray González (hair) | Thunder and Lightning (masks) | Bayamón, Puerto Rico | WWC Aniversario 39 | 000000002012-07-01-00001 กรกฎาคม 2012 |  |
| Carly Colón (hair) | Ray González (hair) | Bayamón, Puerto Rico | WWC Lockout | 000000002012-12-09-00009 ธันวาคม 2012 |  |
| Carly Colón (hair) | Rey Fénix (mask) | Bayamón, Puerto Rico | WWC Crossfire | 000000002013-11-16-000016 พฤศจิกายน 2013 |  |
แหล่งข้อมูลอื่น

การ์ลิโต ที่ WWE.com
Online World of Wrestling profile
Carly Colón ที่อินเทอร์เน็ตมูวีเดตาเบส
ณัฎฐ์ฐชัย บุญประเสริฐ

| ณัฎฐ์ฐชัย บุญประเสริฐ |
| --- | --- |
ณัฎฐ์ฐชัย ในเดือนเมษายน พ.ศ. 2567
สารนิเทศภูมิหลัง
เกิด: 1 ตุลาคม พ.ศ. 2543 (24 ปี) ณัฎฐ์ฐชัย บุญประเสริฐ ประเทศไทย
สัญชาติ: ไทย
ศิษย์เก่า: สถาบันเทคโนโลยีพระจอมเกล้าเจ้าคุณทหารลาดกระบัง
อาชีพ:  นักแสดง  นักร้อง  นายแบบ  พิธีกร 
ปีที่แสดง: 2564–ปัจจุบัน
สังกัด: จีเอ็มเอ็มทีวี
ณัฎฐ์ฐชัย บุญประเสริฐ  (เกิด 1 ตุลาคม พ.ศ. 2543)  ชื่อเล่น ดัง เป็นนักแสดงชายชาวไทยในสังกัดจีเอ็มเอ็มทีวี เขาเป็นที่รู้จักจากบทนักแสดงนำในละครซีรีส์เรื่องแล้วแต่ดาว (2565) และวาระซ่อนเร้น (2566)
ชีวิตวัยเด็กและการศึกษา

ณัฎฐ์ฐชัยเกิดเมื่อวันที่ 1 ตุลาคม พ.ศ. 2543 เขามีน้องสาวหนึ่งคน แม่ของเขาเป็นพนักงานต้อนรับบนเครื่องบิน ส่วนพ่อและปู่ของเขาเป็นนักบิน เมื่อเติบโตขึ้น ความฝันของเขาก็คือการเป็นนักบินด้วยเช่นกัน
เขาจบการศึกษาระดับประถมศึกษาและมัธยมศึกษาจาก โรงเรียนนานาชาติฮีทฟีลด์ ในปี พ.ศ. 2566 เขาสำเร็จการศึกษาระดับปริญญาตรีสาขาวิศวกรรมนวัตกรรมคอมพิวเตอร์จากคณะวิศวกรรมศาสตร์ สถาบันเทคโนโลยีพระจอมเกล้าเจ้าคุณทหารลาดกระบัง (สจล.) โครงการนานาชาติ ณัฎฐ์ฐชัยเคยเป็นดรัมเมเยอร์ให้กับสถาบัน
อาชีพ

ในปี พ.ศ. 2564 ณัฎฐ์ฐชัยได้เซ็นสัญญาเป็นศิลปินภายใต้สังกัดจีเอ็มเอ็มทีวีหลังจากที่แมวมองสังเกตเห็นเขาบนโซเชียลมีเดีย หลังจากนั้นในปีนั้น เขาได้แสดงละครโทรทัศน์เป็นครั้งแรกด้วยบทบาทเล็ก ๆ ในละครซีรีส์เรื่อง แค่เพื่อนครับเพื่อน โดยรับบทเป็นเพื่อนในโรงเรียนของตัวเอก
ในปี พ.ศ. 2565 ณัฎฐ์ฐชัยได้รับบทนำครั้งแรกโดยรับบทเป็นดาวเหนือในละครซีรีส์เรื่องแล้วแต่ดาว แสดงนำร่วมกับอาเชน ไอย์ดึนละครซีรีส์เรื่องนี้ได้รับการตอบรับเป็นอย่างดี สามารถคว้ารางวัล Best Viu Awards 2022 ในประเภทซีรีส์สุดฟินแห่งปี และอยู่ในอันดับที่ 5 ใน Viu Top 10 Awards 2022: Thailand Series นอกจากนี้ยังมียอดชมบนยูทูบรวมมากกว่า 100 ล้านครั้งอีกด้วย เขายังได้กลับมารับบทดาวเหนืออีกครั้งในเรื่องขั้วฟ้าของผม และในละครซีรีส์เรื่องอยากเห็นท้องฟ้าเป็นอย่างวันนั้นในปี พ.ศ. 2566
ในปี พ.ศ. 2566 เขาก็ได้กลับมาแสดงร่วมกับอาเชน ไอย์ดึนอีกครั้งในละครซีรีส์เรื่อง วาระซ่อนเร้น เขายังได้เข้าร่วมและแสดงในงาน Love Out Loud Fan Fest 2023: Lovolution ของจีเอ็มเอ็มทีวีอีกด้วย
ในปี พ.ศ. 2567 ณัฎฐ์ฐชัยได้กลายเป็นหนึ่งในพิธีกรรายการวาไรตี้โชว์ที่ดำเนินมายาวนานอย่างรายการรถโรงเรียน
ธุรกิจ

นอกจากจะมีผลงานในวงการบันเทิงแล้ว ณัฎฐ์ฐชัยยังเป็นผู้ก่อตั้งแบรนด์ธุรกิจขนมอบชื่อ Navori และแบรนด์เสื้อผ้าแนวสตรีทชื่อ Vespera อีกด้วย
ผลงาน > ละครโทรทัศน์ / ซีรีส์

| ปี | ชื่อเรื่อง | รับบท | ออกอากาศ |
| --- | --- | --- | --- |
| 2564 | แค่เพื่อนครับเพื่อน | เพื่อนของภัทรและปราณสมัยมัธยมศึกษา | จีเอ็มเอ็ม 25 |
| 2565 | แล้วแต่ดาว | ดาวเหนือ | จีเอ็มเอ็ม 25 |
| 2566 | Our Skyy 2 ตอน แล้วแต่ดาว | ดาวเหนือ | จีเอ็มเอ็ม 25 |
| 2566 | วาระซ่อนเร้น | โซ่ | จีเอ็มเอ็ม 25 |
| 2567 | ความลับในคืนฤดูร้อน | ไวท์ | จีเอ็มเอ็ม 25 |
| 2567 | เขาจ้างให้ผมจีบนักฆ่า | สไตล์ | จีเอ็มเอ็ม 25, อ้ายฉีอี้ |
| 2568 | ไขคดีเป็น เห็นคดีตาย | คามิน | จีเอ็มเอ็ม 25 |
แหล่งข้อมูลอื่น

ณัฎฐ์ฐชัย บุญประเสริฐ ที่อินเทอร์เน็ตมูวีเดตาเบส
ถลำ

| "ถลำ" |
| --- | --- |

เพลงโดยสุกฤษฎิ์ วิเศษแก้ว
วางจำหน่าย: 19 กุมภาพันธ์ พ.ศ. 2559
แนวเพลง: ป็อป, อาร์แอนด์บี,โซล
ความยาว: 4:04
ค่ายเพลง: เอ็กแซ็กท์, แกรมมี่
ผู้ประพันธ์เพลง: หทัย แสงวิจิตร

มิวสิกวิดีโอ
"ถลำ" ที่ยูทูบ
 
"ถลำ" เป็นซิงเกิลของสุกฤษฎิ์ วิเศษแก้ว ในปี พ.ศ. 2558 ประพันธ์เนื้อร้องโดย หทัย แสงวิจิตร แต่งทำนองโดย พณวรรธน์ พงศ์ภักดีบริบาล และเรียบเรียงโดย ลัทธ์ ใจจุฑามูล ออกจำหน่ายในวันที่ 19 กุมภาพันธ์ พ.ศ. 2559
เนื้อหาของเพลงจะพูดถึงมุมมองของความรักที่บางครั้งก็ไม่ตั้งใจให้มันเกิดขึ้น ซึ่งสุดท้ายการแอบรักคนที่มีเจ้าของแล้วก็ทำให้ต้องเลือกระหว่างการทำตามสมองหรือหัวใจ จะหยุดอยู่แค่นี้หรือเดินหน้าต่อในความสัมพันธ์
ส่วนมิวสิควีดีโอเพลงนี้ เผยแพร่ครั้งแรกในวันที่ 19 กุมภาพันธ์ พ.ศ. 2559 กำกับโดย โขม – ก้องเกียรติ โขมศิริ โดยมี ราณี แคมเปน และภัสสรกรณ์ จิราธิวัฒน์ มาแสดงในมิวสิควีดีโอ โดยเป็นเรื่องราวในมิวสิควีดีโอเป็นรักสามเส้า โดยเบลล่ากับป็อกนั้นเป็นแฟนกัน แต่ฝ่ายชายดันเจ้าชู้ไม่หยุด บี้ผู้เป็นเพื่อนสนิทจึงเกิดเห็นใจ สงสารเบลล่า ก่อนความรู้สึกนั้นจะแปรเปลี่ยนเป็นความรัก ซึ่งความแซ่บมันอยู่ตรงฉากเด็ดระหว่างบี้กับเบลล่า ที่พอฝ่ายหญิงเศร้าเพราะถูกนอกใจ ฝ่ายชายเลยไปส่งที่ห้อง
เพลงนี้ยังถูกนำไปใช้เป็นเพลงประกอบละครเรื่อง เสน่หาข้ามเส้น ออกอากาศทางช่องวัน 31 ทุกวันพุธ - วันพฤหัสบดี เวลา 20.30 - 22.00 น. นำแสดงโดย ภูธเนศ หงษ์มานพ, อรจิรา กุลดิลก, น้ำทิพย์ จงรัชตวิบูลย์, คีรติ มหาพฤกษ์พงศ์, ซอ จียอน, ชัยพล พูพาร์ต, พิชญา เชาวลิต และ ดาริน แฮนเซน
การตอบรับ

เพลง "ถลำ" ติดอันดับสูงสุด 4 จากการจัดอันดับของ ซี้ดเอฟเอ็ม ในชาร์ต ซี้ดเอฟเอ็ม ชาร์ตท็อป 20 ประจำวันที่ 10 เมษายน พ.ศ. 2559 โดยวัดจากการออกอากาศของคลื่นวิทยุในกรุงเทพมหานครและปริมณฑล จำนาน 40 สถานี
การตอบรับ > ชาร์ต

| ชาร์ต (พ> ศ. 2559) | อันดับสูงสุด |
| --- | --- |
จีเอ็มเอ็ม แกรมมี่ จีเมมเบอร์ ซองชาร์ตท็อป 100: 1
จีเอ็มเอ็ม แกรมมี่ จีเมมเบอร์ ซองชาร์ตท็อป 5: 1
ซี้ดเอฟเอ็ม ชาร์ตท็อป 20: 4
อีเอฟเอ็ม ชาร์ต 94 ท็อป แอร์เพลย์ : 32
ทางรถไฟสายเหนือ

ทางรถไฟสายเหนือ หรือ ทางรถไฟสายชุมทางบ้านภาชี–เชียงใหม่ เป็นเส้นทางรถไฟสายหนึ่งในประเทศไทย แยกออกจากทางรถไฟสายตะวันออกเฉียงเหนือที่สถานีรถไฟชุมทางบ้านภาชี ผ่านหลายจังหวัดในภาคกลางและภาคเหนือ และสิ้นสุดปลายทางที่สถานีรถไฟเชียงใหม่ รวมระยะทาง 751 กิโลเมตร (นับตั้งแต่สถานีรถไฟกรุงเทพ) และที่สถานีรถไฟชุมทางบ้านดารา จังหวัดอุตรดิตถ์ จะมีทางแยกไปยังสถานีรถไฟสวรรคโลก จังหวัดสุโขทัย รวมระยะทาง 457 กิโลเมตร (นับตั้งแต่สถานีรถไฟกรุงเทพ)
ประวัติทางรถไฟสายเหนือ

| ลำดับ | ช่วงสถานี | ระยะทาง (กิโลมตร) | เริ่มเดินรถ |
| --- | --- | --- | --- |
| 1 | ชุมทางบ้านภาชี–ลพบุรี | 43 | 1 เมษายน พ.ศ. 2444 |
| 2 | ลพบุรี–ปากน้ำโพ | 117 | 31 ตุลาคม พ.ศ. 2448 |
| 3 | ปากน้ำโพ–พิษณุโลก | 139 | 24 มกราคม พ.ศ. 2450 |
| 4 | พิษณุโลก–ชุมทางบ้านดารา | 69 | 11 พฤศจิกายน พ.ศ. 2451 |
| 5 | ชุมทางบ้านดารา–ปางต้นผึ้ง | 51 | 15 สิงหาคม พ.ศ. 2452 |
| 6 | ปางต้นผึ้ง–แม่พวก | 19 | 1 มิถุนายน พ.ศ. 2454 |
| 7 | แม่พวก–ปากปาน | 10 | 15 พฤศจิกายน พ.ศ. 2455 |
| 8 | ปากปาน–ห้วยแม่ต้า | 13 | 1 พฤษภาคม พ.ศ. 2456 |
| 9 | ห้วยแม่ต้า–บ้านปิน | 13 | 15 มิถุนายน พ.ศ. 2457 |
| 10 | บ้านปิน–ผาคอ | 17 | 1 พฤษภาคม พ.ศ. 2458 |
| 11 | ผาคอ–แม่จาง | 19 | 15 ธันวาคม พ.ศ. 2458 |
| 12 | แม่จาง–นครลำปาง | 42 | 1 เมษายน พ.ศ. 2459 |
| 13 | นครลำปาง–ปางหัวพง | 33 | 20 ธันวาคม พ.ศ. 2459 |
| 14 | ปางหัวพง–ปางยาง | 4 | 1 กรกฎาคม พ.ศ. 2461 |
| 15 | ปางยาง–อุโมงค์ขุนตาน–เชียงใหม่ | 72 | 1 มกราคม พ.ศ. 2464 |
ค่าก่อสร้างทั้งหมด 46,817,492 บาท
ประวัติทางรถไฟสายเหนือ > รถไฟทางคู่

เนื่องจากมีขบวนรถไฟสายเหนือและสายตะวันออกเฉียงเหนือจำนวนมาก ทำให้รถไฟหลายขบวนต้องหลีกกัน ก่อให้เกิดความล่าช้า กรมรถไฟหลวงจึงสร้างทางรถไฟใหม่ข้าง ๆ ทางเดิม และเปิดเดินรถไฟทางคู่ได้เมื่อวันที่ 24 มิถุนายน พ.ศ. 2485
พื้นที่ที่เส้นทางผ่าน

| --- | --- |


เขต / อำเภอ: จังหวัด


กรุงเทพ-เชียงใหม่


ปทุมวัน / ดุสิต / ราชเทวี / พญาไท / จตุจักร / หลักสี่ / ดอนเมือง: กรุงเทพมหานคร
ธัญบุรี / คลองหลวง: ปทุมธานี
บางปะอิน / พระนครศรีอยุธยา / อุทัย / ภาชี / ท่าเรือ: พระนครศรีอยุธยา
บ้านหมอ / หนองโดน: สระบุรี
เมืองลพบุรี /  บ้านหมี่: ลพบุรี
ตาคลี / พยุหะคีรี / เมืองนครสวรรค์ / ชุมแสง: นครสวรรค์
บางมูลนาก / ตะพานหิน / เมืองพิจิตร: พิจิตร
บางกระทุ่ม / เมืองพิษณุโลก / พรหมพิราม: พิษณุโลก
พิชัย / ตรอน / เมืองอุตรดิตถ์: อุตรดิตถ์
เด่นชัย / ลอง: แพร่
แม่เมาะ / แม่ทะ / เมืองลำปาง / ห้างฉัตร: ลำปาง
แม่ทา / เมืองลำพูน: ลำพูน
สารภี / เมืองเชียงใหม่: เชียงใหม่


ชุมทางบ้านดารา - สวรรคโลก


ศรีนคร / สวรรคโลก: สุโขทัย


ชุมทางเด่นชัย - เชียงของ


เด่นชัย / สูงเม่น / เมืองแพร่ / สอง: แพร่
งาว: ลำปาง
เมืองพะเยา / ภูกามยาว: พะเยา
ป่าแดด / เมืองเชียงราย / เวียงชัย / เวียงเชียงรุ้ง / เชียงของ: เชียงราย


ชุมทางบ้านป่าซาง - เชียงแสน


เวียงเชียงรุ้ง / ดอยหลวง / เชียงแสน: เชียงราย
โครงสร้างพื้นฐาน > สถานีรถไฟ

บทความหลัก: รายชื่อสถานีรถไฟ สายเหนือ
โครงสร้างพื้นฐาน > สะพาน

อ้างอิง:
สะพานปรมินทร์ ความยาว 262.36 เมตร
สะพานคอมโพสิต ความยาว 90 เมตร
สะพานสามหอ ความยาว 120 เมตร
สะพานสองหอ ความยาว 120 เมตร
สะพานทาชมภู (สะพานขาว) ความยาว 80 เมตร
โครงสร้างพื้นฐาน > อุโมงค์

| ชื่ออุโมงค์ | กิโลเมตรที่ | ความยาว (เมตร) | รูปภาพ |
| --- | --- | --- | --- |
| อุโมงค์ปางตูบขอบ | 513 (ปางต้นผึ้ง–เขาพลึง) | 120.09 |  |
| อุโมงค์เขาพลึง | 516 (ปางต้นผึ้ง–เขาพลึง) | 362.44 |  |
| อุโมงค์ห้วยแม่ลาน | 574 (บ้านปิน–ผาคัน) | 130.20 |  |
| อุโมงค์ขุนตาน | 681–682 (แม่ตานน้อย–ขุนตาน) | 1,362.10 |  |
โครงการในอนาคต

ในอนาคต จะมีการพัฒนาทางรถไฟจากทางเดี่ยวเป็นแบบทางคู่ ซึ่งจะก่อสร้างเป็นช่วง ๆ ดังนี้
บ้านกลับ-ท่าวุ้ง-ชุมทางโคกกระเทียม เป็นทางรถไฟเส้นทางใหม่แบบยกระดับ เพื่อเลี่ยงพระปรางค์สามยอด (อยู่ระหว่างการก่อสร้าง)
ท่าแค-ปากน้ำโพ (อยู่ระหว่างการก่อสร้าง)
ปากน้ำโพ-ชุมทางเด่นชัย (ผ่านอีไอเอเมื่อวันที่ 11 พฤษภาคม พ.ศ. 2565)
ชุมทางเด่นชัย-เชียงใหม่ (โครงการรถไฟทางคู่ ระยะที่ 2)
นอกจากนี้ยังมีโครงการก่อสร้างรถไฟทางคู่สายใหม่ ได้แก่
สายชุมทางเด่นชัย-เชียงราย-เชียงของ (อยู่ระหว่างการก่อสร้าง)
สายชุมทางนครสวรรค์-แม่สอด
สายชุมทางนครสวรรค์-บ้านไผ่ (เชื่อมต่อกับสายตะวันออกเฉียงเหนือ)
แหล่งข้อมูลอื่น

| ด ค ก ทางรถไฟสายเหนือ |
| --- | --- |
กรุงเทพ–เชียงใหม่: กรุงเทพ - ยมราช - หอประแจจิตรลดา - สามเสน - ชุมทางบางซื่อ/กรุงเทพอภิวัฒน์ - ดอนเมือง - รังสิต - คลองหนึ่ง - เชียงราก - มหาวิทยาลัยธรรมศาสตร์ - นวนคร - เชียงรากน้อย - คลองพุทรา - บางปะอิน - บ้านโพ - อยุธยา - บ้านม้า - มาบพระจันทร์ - บ้านดอนกลาง - พระแก้ว - บ้านภาชี - ดอนหญ้านาง - หนองวิวัฒน์ - บ้านปลักแรด - ท่าเรือ - บ้านหมอ - หนองโดน - บ้านกลับ - บ้านป่าหวาย - ลพบุรี - ท่าแค - โคกกระเทียม - หนองเต่า - หนองทรายขาว - บ้านหมี่ - ห้วยแก้ว - ไผ่ใหญ่ - โรงเรียนจันเสน - จันเสน - บ้านกกกว้าว - ช่องแค - ทะเลหว้า - โพนทอง - บ้านตาคลี - ดงมะกุ - หัวหวาย - หนองโพ - หัวงิ้ว - เนินมะกอก - เขาทอง - นครสวรรค์ - ปากน้ำโพ - บึงบอระเพ็ด - ทับกฤช - คลองปลากด - ชุมแสง - วังกร่าง - บางมูลนาก - หอไกร - ดงตะขบ - ตะพานหิน - ห้วยเกตุ - หัวดง - วังกรด - พิจิตร - ท่าฬ่อ - บางกระทุ่ม - แม่เทียบ - บ้านใหม่ - บึงพระ - พิษณุโลก - บ้านเต็งหนาม - บ้านตูม - แควน้อย - พรหมพิราม - หนองตม - บ้านบุ่ง - บ้านโคน - พิชัย - ไร่อ้อย - ชุมทางบ้านดารา - ท่าสัก - ตรอน - วังกะพี้ - อุตรดิตถ์ - ศิลาอาสน์ - ท่าเสา - บ้านด่าน - ปางต้นผึ้ง - เขาพลึง - ห้วยไร่ - ไร่เกล็ดดาว - แม่พวก - เด่นชัย - ปากปาน - แก่งหลวง - ห้วยแม่ต้า - บ้านปิน - ผาคัน - ผาคอ - ปางป๋วย - แม่จาง - แม่เมาะ - ห้วยรากไม้ - ศาลาผาลาด - แม่ทะ - หนองวัวเฒ่า - นครลำปาง - ห้างฉัตร - ปางม่วง - ห้วยเรียน - แม่ตานน้อย - ขุนตาน - ทาชมภู - ศาลาแม่ทา - หนองหล่ม - ลำพูน - ป่าเส้า - สารภี - เชียงใหม่
ชุมทางบ้านดารา–สวรรคโลก: ชุมทางบ้านดารา - คลองมะพลับ - สวรรคโลก
เด่นชัย–เชียงของ (กำลังก่อสร้าง): เด่นชัย - สูงเม่น - แพร่ - แม่คำมี - หนองเสี้ยว - สอง - แม่ตีบ - งาว - ปงเตา - มหาวิทยาลัยพะเยา - บ้านโทกกวาก - พะเยา - ดงเจน - บ้านร้อง - บ้านใหม่ (พะเยา) - ป่าแดด - ป่าแงะ - บ้านโป่งเกลือ - บ้านโป่งเกลือ - สันป่าเหียง - เชียงราย - ทุ่งก่อ - ชุมทางบ้านป่าซาง - บ้านเกี๋ยง - ศรีดอนชัย - เชียงของ
ชุมทางบ้านป่าซาง–เชียงแสน (กำลังก่อสร้าง): ชุมทางบ้านป่าซาง - โชคชัย - เชียงแสน
นครสวรรค์–แม่สอด (โครงการ): ปากน้ำโพ - บึงเสนาท - บ้านมะเกลือ - มหาโพธิ - เก้าเลี้ยว - บางตาหงาย - เจริญผล  - ตาขีด - ป่าพุทรา  - ยางสูง  - วังแขม - วังยาง - ท่ามะเขือ  - วังบัว - คณฑี  - เทพนคร - กำแพงเพชร - หนองปลิง - ลานดอกไม้ -โกสัมพี - วังเจ้า  - วังหิน  - หนองบัวใต้ - ตาก - ด่านแม่ละเมา - แม่ปะ - แม่สอด - ด่านแม่สอด
ทางรถไฟสายเหนือ
เหตุการณ์จิ้งคัง

เหตุการณ์จิ้งคัง เป็นส่วนหนึ่งของการรุกรานและอาชญากรรมสงครามที่เกิดขึ้นในปี ค.ศ. 1127 ระหว่างสงครามจิน-ซ่ง เมื่อกองกำลังของราชวงศ์จินที่นำโดยชาวนฺหวี่เจิน เข้าปิดล้อมและปล้นพระราชวังหลวงในเปี้ยนจิง (ปัจจุบันคือเมืองไคเฟิง) ซึ่งเป็นเมืองหลวงของราชวงศ์ซ่งเหนือ กองกำลังจินจับจักรพรรดิซ่งเหนือองค์ปัจจุบันคือจักรพรรดิซ่งชินจง พร้อมด้วยพระราชบิดาอดีตจักรพรรดิซ่งฮุ่ยจง และสมาชิกราชวงศ์หลายพระองค์ที่สืบสายพระโลหิตจากจักรพรรดิซ่งไท่จงและขุนนางจำนวนมากในราชสำนักซ่ง ชาวซ่งแห่งเปี้ยนจิงถูกทิ้งให้อยู่ตามลำพังหลังจากถูกบังคับให้จ่ายค่าไถ่จำนวนมหาศาลแก่จิน
เหตุการณ์ดังกล่าวถือเป็นการล่มสลายของราชวงศ์ซ่งเหนือซึ่งแต่เดิมควบคุมพื้นที่ส่วนใหญ่ของจีน สมาชิกราชวงศ์ซ่งหลายพระองค์ โดยเฉพาะ เจ้าโก้ว (ต่อมาคือจักรพรรดิซ่งเกาจง) สามารถหนีลงไปทางตอนใต้ของจีน ที่ซึ่งพวกเขาสถาปนาราชวงศ์ซ่งขึ้นใหม่ (รู้จักกันในประวัติศาสตร์ว่าราชวงศ์ซ่งใต้) ที่เมืองหลวงแห่งใหม่ หลินอัน (ปัจจุบันคือหางโจว) เหตุการณ์นี้ยังมีส่วนอย่างมากในการทำให้ทายาทของจักรพรรดิซ่งไท่จู่กลับสู่สายการสืบราชสันตติวงศ์โดยตรงแทนที่สายการสืบราชสันตติวงศ์ของจักรพรรดิซ่งไท่จง เนื่องจากลูกหลานของจักรพรรดิซ่งไท่จงส่วนใหญ่ถูกนำตัวไปที่จิน โดยจักรพรรดิเกาจง นับเป็นจักรพรรดิองค์สุดท้ายในสายของจักรพรรดิไท่จง
เกา เหิง

เกา เหิง (จีน: 高恆; กรกฎาคมหรือสิงหาคม ค.ศ. 570 – 577) หรือรู้จักกันในประวัติศาสตร์นิพนธ์ว่า (เป่ย์)ฉีโย่วจู่ ((北)齊幼主) เป็นจักรพรรดิองค์สุดท้ายของราชวงศ์ฉีเหนือ ใน ค.ศ. 577 ฉีเหนืออยู่ภายใต้การโจมตีครั้งใหญ่โดยราชวงศ์โจวเหนือ เกา เว่ย์พระราชบิดาของเกา เหิง ซึ่งตอนนั้นเป็นจักรพรรดิต้องการพยายามเบี่ยงเบนลางร้ายที่แสดงถึงการเปลี่ยนแปลงสถานะจักรพรรดิ พระองค์จึงทรงมอบบัลลังก์ให้เกา เหิง ในปีต่อมาหลังจากที่ทรงหลบหนี กองทัพราชวงศ์โจวเหนือก็เดินทางมาถึง พระองค์ถูกจับและนำตัวไปยังเมืองหลวงของราชวงศ์โจวเหนือ ฉางอัน ในฤดูหนาว ค.ศ. 577 จักรพรรดิโจวอู่สั่งให้พระองค์รวมทั้งสมาชิกคนอื่น ๆ ของตระกูลเกาฆ่าตัวตาย ดินแดนฉีเหนือถูกยึดโดยโจวเหนือ แม้ว่าเกา เซ่าอี่ ลูกพี่ลูกน้องของเกา เว่ย์ จะได้รับตำแหน่งจักรพรรดิในการลี้ภัยเป็นเวลาหลายปีภายใต้การคุ้มครองของเผ่าทูเจี๋ย
ทาลัสซีเมียแบบเดลตา-บีตา

| ทาลัสซีเมียแบบเดลตา-บีตา |
| --- | --- |

ทาลัสซีเมียแบบเดลตา-บีตา
สาขาวิชา: โลหิตวิทยา
ทาลัสซีเมียแบบเดลตา-บีตา (อังกฤษ: Delta-beta thalassemia)
เป็นทาลัสซีเมียประเภทหนึ่ง ซึ่งเป็นกลุ่มโรคเลือดที่มีความผิดปกติในการสังเคราะห์ห่วงลูกโซ่โปรตีนของเฮโมโกลบิน
ซึ่งสืบทอดทางกรรมพันธุ์ผ่านลักษณะด้อยของออโตโซม (autosomal recessive)
โดยสัมพันธ์กับหน่วยย่อยของเฮโมโกลบินส่วนเดลตา
อาการ

บุคคลที่มีทาลัสซีเมียแบบเดลตา-บีตาปกติจะไม่มีอาการอะไร แต่ก็อาจจะมีเม็ดเลือดแดง (microcytosis) ที่เล็กกว่าปกติ
กลไก

โดยทางพันธุศาสตร์แล้ว ทาลัสซีเมียแบบเดลตา-บีตาสืบทอดทางกรรมพันธุ์ผ่านลักษณะด้อยของออโตโซม (autosomal recessive)
ซึ่งหมายความว่าทั้งพ่อแม่ (คือ ยีนทั้ง 2 ก๊อปปี้) ต้องมียีนนี้
คนที่เป็นพาหะจะได้ยีนปกติที่สามารถผลิตเฮโมโกลบินเอมาจากพ่อหรือแม่ และได้ยีนที่ไม่สามารถผลิตเฮโมโกลบินเอจากอีกคนหนึ่ง
ทาลัสซีเมียประเภทนี้พิจารณาว่ามีน้อย
ในด้านพยาธิสรีรภาพของโรค โปรตีนโกลบินแบบเดลตาและบีตาจะมีการหลุดหาย (deletion) ดังนั้นยีนที่ได้รับการถอดรหัส (คือ ทำก๊อปปี้อาร์เอ็นเอ)
จะเป็นยีนแกมมาที่อยู่บนโครโมโซมที่เสียหาย
ถ้าบุคคลมีการกลายพันธุ์เป็นยีนเดลตา0ทั้งสอง ก็จะไม่สามารถผลิตเฮโมโกลบินแบบเอ2 (alpha2,delta2) ได้
แต่ว่า นี่ค่อนข้างมีผลน้อยเพราะว่าในเลือด เพียงแค่ 2-3% ของเฮโมโกลบินที่ผลิตในผู้ใหญ่เป็นเฮโมโกลบินแบบเอ2
ดังนั้น แม้บุคคลนี้ก็ยังมีกำหนดเลือดที่เป็นปกติ คือ จำนวนเม็ดเลือดแดง, เฮโมโกลบินรวม, และปริมาตรของเม็ดเลือดแดงโดยเฉลี่ย (MCV)
ทาลัสซีเมียแบบเดลตา-บีตามียีนกลายพันธุ์ตำแหน่งหนึ่งที่จุด +69
กลไก > ความสัมพันธ์กับทาลัสซีเมียแบบบีตา

ความสำคัญในการรู้จักว่ามีทาลัสซีเมียแบบเดลตา-บีตาก็คือ เมื่อมันอาจจะพรางวินิจฉัยของทาลัสซีเมียแบบบีตา
เพราะว่าปกติแล้วในทาลัสซีเมียบีตา ระดับเฮโมโกลบินเอ2 จะสูงขึ้น
แต่ว่า การมีทาลัสซีเมียเดลตา-บีตาร่วมด้วยจะลดระดับของเฮโมโกลบินเอ2 จนถึงระดับปกติ และดังนั้นจะพรางการวินิจฉัยว่ามีทาลัสซีเมียแบบเบตา
การวินิจฉัย

การวินิจฉัยทาลัสซีเมียเดลตา-บีตาอาศัยค่าที่แสดงเม็ดเลือดแดงว่าสีจาง (hypochromic) และเม็ดเล็ก (microcytic)
โดยเป็นส่วนของการตรวจนับเม็ดเลือดอย่างสมบูรณ์ ซึ่งสามารถใช้วินิจฉัยเหตุผลที่บุคคลมีภาวะโลหิตจาง ซึ่งในกรณีนี้เป็นเพราะทาลัสซีเมีย
การรักษา

ในการรักษาทาลัสซีเมียแบบนี้ เรื่องที่น่าเป็นห่วงก็คือภาวะโลหิตจาง และดังนั้น การถ่ายเลือดก็จะเป็นวิธีการรักษาอย่างหนึ่ง แต่การถ่ายเลือดก็อาจจะนำปัญหาอย่างอื่น ๆ มาได้
การปลูกถ่ายเซลล์ต้นกำเนิดเป็นทางเลือกอีกอย่างหนึ่ง แต่ว่าทั้งคนบริจาคและคนรับบริจาคไขกระดูกต้องเข้ากันได้ และโอกาสเสี่ยงอย่างอื่น ๆ ก็ต้องประเมินด้วย
ดูเพิ่ม

ทาลัสซีเมียแบบแอลฟา
ทาลัสซีเมียแบบเบตา
ทาลัสซีเมีย
โรคเม็ดเลือดแดงรูปเคียว
ฮีโมโกลบินผิดปกติ
เชิงอรรถและอ้างอิง

1 2 3 4  "Delta-beta-thalassemia". Orphanet. Orphanet. สืบค้นเมื่อ 2016-09-16.
↑  "HBD - hemoglobin subunit delta". Orphanet. Orphanet. คลังข้อมูลเก่าเก็บจากแหล่งเดิมเมื่อ 2016-09-18. สืบค้นเมื่อ 2016-09-17.
↑  
Pal, G. K. & (2005). Textbook Of Practical Physiology - 2Nd Edn (ภาษาอังกฤษ). Orient Blackswan. p. 53. ISBN 9788125029045. สืบค้นเมื่อ 2016-09-17.
↑  "Autosomal recessive: MedlinePlus Medical Encyclopedia". medlineplus.gov. สืบค้นเมื่อ 2016-09-17.
↑  "Delta beta thalassemia carrier" (PDF). Public Health England. Public Health England. คลังข้อมูลเก่าเก็บจากแหล่งเดิม (PDF)เมื่อ 2016-09-24. สืบค้นเมื่อ 2016-09-17.
1 2 3  "Thalassaemia | Health | Patient". Patient. สืบค้นเมื่อ 2016-09-17.
↑  "Transcription and Translation - National Human Genome Research Institute (NHGRI)". www.genome.gov. NIH. สืบค้นเมื่อ 2016-09-17.
↑  Proytcheva, edited by Maria (2010). Diagnostic pediatric hematopathology (ภาษาอังกฤษ). Cambridge: Cambridge University Press. p. 61. ISBN 9780521881609. สืบค้นเมื่อ 2016-09-17. {{cite book}}: |first1= มีชื่อเรียกทั่วไป (help)
↑  "OMIM Entry - * 142000 - HEMOGLOBIN--DELTA LOCUS; HBD". www.omim.org. สืบค้นเมื่อ 2016-09-17.
↑  Galanello, Renzo; Origa, Raffaella (2010). "Beta-thalassemia". Orphanet Journal of Rare Diseases. 5 (1): 11. doi:10.1186/1750-1172-5-11. ISSN 1750-1172. สืบค้นเมื่อ 2016-09-17.
↑  "RBC indices: MedlinePlus Medical Encyclopedia". medlineplus.gov. สืบค้นเมื่อ 2016-09-17.
↑  
Cao, Antonio; Galanello, Renzo (2010-02-01). "Beta-thalassemia". Genetics in Medicine (ภาษาอังกฤษ). 12 (2): 61–76. doi:10.1097/GIM.0b013e3181cd68ed. ISSN 1098-3600.
แหล่งข้อมูลอื่น

Verma, S; Bhargava, M; Mittal, SK; Gupta, R (2013-01-01). "Homozygous delta-beta Thalassemia in a Child: a Rare Cause of Elevated Fetal Hemoglobin". Iranian Journal of Pediatric Hematology and Oncology. 3 (1): 222–227. ISSN 2008-8892. สืบค้นเมื่อ 2016-09-17.
Kumar, B. Vinodh; Choccalingam, Chidambharam; Samuel, Premila (2016-03-01). "Incidental Identification of Possible Delta-Beta Thalassemia Trait in a Family: A Rare Cause of Elevated Hb F." Journal of Clinical and Diagnostic Research : JCDR. 10 (3): BD01–BD02. doi:10.7860/JCDR/2016/16352.7409. ISSN 2249-782X. สืบค้นเมื่อ 2016-09-17.
"Public Health Information Network Vocabulary Access and Distribution System (PHIN VADS)". CDC. Centers for Disease Control. คลังข้อมูลเก่าเก็บจากแหล่งเดิมเมื่อ 2016-09-18. สืบค้นเมื่อ 2016-09-17.
โครงสร้างของโปรตีนเฮโมโกลบินหน่วยแอลฟาและเบตาเป็นสีแดงและน้ำเงิน
เม็ดเลือดแดงเพื่อใช้ในการถ่ายเลือด
เพชรี พรหมช่วย

| เพชรี พรหมช่วย |
| --- | --- |
เกิด: 27 มกราคม พ.ศ. 2509 (59 ปี) เพชรี พรหมช่วย
อาชีพ: พิธีกร, ผู้ประกาศข่าว, นักแสดง
เพชรี พรหมช่วย (เกิด 27 มกราคม พ.ศ. 2509) อดีตพิธีกรและผู้ประกาศข่าวรายการข่าวบันเทิง เช่น ฮอตไลน์บันเทิง, โต๊ะข่าวบันเทิง เป็นต้น
การทำงาน

2530-2539  
ผู้สื่อข่าว, ผู้ประกาศข่าว บริษัทแปซิฟิกอินเตอร์คอมมิวนิเคชั่น จำกัด
2539-2548  
พิธีกรรายการบันเทิง ทาง ททบ. 5 และสถานีโทรทัศน์ ไอทีวี
ผู้ดำเนินรายการวิทยุ คลื่น ลูกทุ่ง เอฟเอ็ม
2549-2564
พิธีกรและผู้ดูแลการผลิต รายการโต๊ะข่าวบันเทิง  ทางไทยทีวีสีช่อง 3 / รายการธรรมในใจ ทางไทยทีวีสีช่อง 3 และวิทยุครอบครัวข่าว
ผลงานที่เป็นประโยชน์ต่อสังคมหรือประชาชนหรือทางราชการ

ในฐานะผู้ดูแลการผลิต  รายการธรรมในใจ ได้รับรางวัล “รายการโทรทัศน์ส่งเสริมพระพุทธศาสนาดีเด่น”  ประจำปี พ.ศ. 2551  จาก สมาคมผู้บริโภคสื่อสีขาว มูลนิธิพัฒนา เยาวสตรีภาคเหนือในพระอุปถัมภ์ สมเด็จพระเจ้าพี่นางเธอเจ้าฟ้ากัลยานิวัฒนา กรมหลวงนราธิวาสราชนครินทร์
ในฐานะผู้ดูแลการผลิต  “รายการโต๊ะข่าวบันเทิง” ได้รับรางวัลสื่อมวลชนคุณธรรม บำเพ็ญประโยชน์ต่อสังคมและประเทศชาติ เมื่อวันที่ 22 ตุลาคม พ.ศ. 2549
ละครโทรทัศน์

พ.ศ. 2536 อยู่กับก๋ง รับบท นวล เป็นนางเอก คู่กับ ศรัณยู วงษ์กระจ่าง ออกอากาศทางไทยทีวีสีช่อง 3
พ.ศ. 2556 เหนือเมฆ 2 มือปราบจอมขมังเวทย์ ช่อง 3 รับบท (รับเชิญ)
พ.ศ. 2562 ดาวหลงฟ้า ช่อง 3 รับบท พี่แหม่ม (พิธีกรรายการคุยกับพี่แหม่ม) (รับเชิญ)
พ.ศ. 2564 มนต์รักหนองผักกะแยง ช่อง 3 รับบท พี่แหม่ม (พิธีกรรายการโต๊ะข่าวบันเทิง) ร่วมกับ สายฝน ชีช้าง, มาร์ค-ภัทริส ณ นคร (รับเชิญ)
ภาพยนตร์

พ.ศ. 2545 มนต์เพลงลูกทุ่ง เอฟ.เอ็ม. รับบท DJ.เพชรี (รับเชิญ)
ธรรมเนียมพระยศและบรรดาศักดิ์ในราชวงศ์โชซ็อน

ในช่วงสมัยราชวงศ์โชซ็อนพระอิสริยยศและฐานันดรศักดิ์ของพระบรมวงศานุวงศ์และราชทินนาม (บรรดาศักดิ์) เป็นที่ใช้กันอย่างแพร่หลายและมีความซับซ้อน พระบรมราชอิสริยยศของพระมหากษัตริย์เรียกว่า วัง (왕; 王; wang) จนถึงสมัยพระเจ้าโกจงได้เปลี่ยนเป็น ฮวังเจ (황제; 皇帝; hwangje) หรือจักรพรรดิ และพระอิสริยยศที่ได้รับพระบรมราชานุญาตจากจักรพรรดิจีน ยศแบบทางการจะมีตำแหน่งอยู่ด้วย โดยจะเป็นการบอกถึงตำแหน่งของบุคคลนั้น ๆ
พระบรมวงศานุวงศ์ > การเฉลิมพระนาม

เมื่อเจ้าชายเสวยราชสมบัติเป็นพระเจ้าแผ่นดิน จะไม่มีการกล่าวพระนามและใช้คำแทนเมื่อกล่าวถึงพระองค์โดยตรง เมื่อพระเจ้าแผ่นดินเสด็จสวรรคต พระองค์จะได้รับการเฉลิมพระปรมาภิไธยหลายครั้ง หนึ่งในนั้นคือ พระอารามนาม (묘호; 廟號; myoho; มโยโฮ) พระมหากษัตริย์โชซ็อนจะเฉลิมพระนามถวายแด่พระป้ายของพระบูรพมหากษัตริย์ที่ประดิษฐานอยู่ที่ศาลเจ้าชงมโย ซึ่งเป็นพระนามที่นักประวัติศาสตร์ใช้กล่าวถึงพระมหากษัตริย์โชซ็อนหลายพระองค์ มโยโฮ จะลงท้ายพระนามด้วย โจ (조; 祖; jo; 'อัครราชบรรพบุรุษ') หรือ จง (종; 宗; jong; 'บรรพบุรุษ') ส่วนพยางค์ด้านหน้าของพระปรมาภิไธยจะเป็นคำวิเศษณ์อันเหมาะสมกับองค์พระเจ้าแผ่นดินพระองค์นั้นๆ อีกพระนามหนึ่งคือ พระบรมปัจฉามรณนาม (시호; 諡號; siho; ชิโฮ) หรือ พระราชสมัญญานาม เป็นพระปรมาภิไธยแบบยาว ประกอบขึ้นจากคำวิเศษณ์อันสื่อถึงรัชสมัย ตัวอย่างเช่น พระเจ้าคย็องจงทรงได้รับการถวายพระบรมปัจฉามรณนามว่า พระเจ้าท็อกมุน อิกมู ซุนอิน ซ็อนฮโย มหาราช (덕문익무순인선효대왕; 德文翼武純仁宣孝大王) ในขณะที่ทรงได้รับการถวายพระอารามนามว่า พระเจ้าคย็องจง (경종; 景宗)
พระบรมวงศานุวงศ์ > พระมเหสีและพระสนม

พระมเหสีและพระสนมในสมเด็จพระเจ้าแผ่นดิน (후궁; 後宮; hugung; 'พระภรรยา') มีลำดับตามยศและตำแหน่งที่พวกเขาเป็นยศมาพร้อมกับตำแหน่ง มามา (마마; 媽媽; mama)
อันดับเริ่มจากพระอัครมเหสี:
| พระอิสริยยศ/ยศในภาษาไทย> พระอัครมเหสี | ฮันกึล> พระอัครมเหสี | ฮันจา> พระอัครมเหสี | RR> พระอัครมเหสี | ลำดับขั้น> พระอัครมเหสี |
| --- | --- | --- | --- | --- |
| จักรพรรดินี | 황후 | 皇后 | hwanghu | ตำแหน่งสูงที่สุดในฝ่ายใน |
| สมเด็จพระราชินี | 왕비 | 王妃 | wangbi | ตำแหน่งสูงที่สุดในฝ่ายใน |
พระราชชายา (เฉพาะจักรพรรดิที่จะสามารถมีพระราชชายา)
| ว็อนบี (พระราชชายาขั้นพิเศษ) | 원비 | 元妃 | Wonbi | ช็องอิลพุม (정1품) |
| ควีบี (พระราชชายาขั้นที่ 1) | 귀비 | 貴妃 | Gwibi | ช็องอิลพุม (정1품) |
| ซุกบี (พระราชชายาขั้นที่ 2) | 숙비 | 淑妃 | Sukbi | ช็องอิลพุม (정1품) |
| ท็อกบี (พระราชชายาขั้นที่ 3) | 덕비 | 德妃 | Deokbi | ช็องอิลพุม (정1품) |
| ฮย็อนบี (พระราชชายาขั้นที่ 4) | 현비 | 賢妃 | Hyeonbi | ช็องอิลพุม (정1품) |
พระสนมเอก
| พิน (ตั้งชื่อตามราชทินนาม เช่น พระสนมฮีบิน และพระสนมซุกบิน | 빈 | 嬪 | Bin | ช็องอิลพุม (정1품) |
พระสนม
| ควีอิน | 귀인 | 貴人 | Gwiin | ชงอิลพุม (종1품) |
| โซอึย | 소의 | 昭儀 | So-ui | ช็องอีพุม (정2품) |
| ซุกอึย | 숙의 | 淑儀 | Sugui | ชงอีพุม (종2품) |
| โซยง | 소용 | 昭容 | Soyong | ช็องซัมพุม (정3품) |
| ซุกยง | 숙용 | 淑容 | Sugyong | ชงซัมพุม (종3품) |
| โซว็อน | 소원 | 昭媛 | Sowon | ช็องซาพุม (정4품) |
| ซุกว็อน | 숙원 | 淑媛 | Sugwon | ชงซาพุม (종4품) |
หม่อมในองค์ชายรัชทายาท
| ยังเจ | 양제 | 良娣 | Yangje | ชงอีพุม (종2품) |
| ยังว็อน | 양원 | 良媛 | Yangwon | ชงซัมพุม (종3품) |
| ซึงฮวี | 승휘 | 承徽 | Seunghwi | ชงซาพุม (종4품) |
| โซฮุน | 소훈 | 昭訓 | Sohun | ชงโอพุม (종5품) |